**Videns- og færdighedsmål:**

”Mundtlig kommunikation – Præsentation”:

* Eleven kan i et enkelt sprog tale om nære emner
* Eleven har viden om forberedelse af enkle præsentationer på tysk

”Skriftlig kommunikation – Læsning”

* Eleven kan gætte kvalificeret ud fra en sammenhæng
* Eleven har viden om gættestrategier

**Læringsmål:**

* Lære at anvende Kahoot
* Eleverne skal lave spørgsmål til resten af holdet, som de skal præsentere og quizze med hinanden.

|  |  |  |  |
| --- | --- | --- | --- |
| Tid | Faser | Læreraktivitet/elevaktivitet | Arbejdsformer/materialer/medier |
| 4-6 | Vor | Vor der Fete:  Eleverne laver et mindmap om fester og Einkaufen  Vi tager en fælles snak på klassen om, hvordan man arrangerer en fest.  Herefter inddeles eleverne i grupper alt efter hvilken slags fest, de har valgt. | Eleverne laver i par et assoziagramm, hvor de får 3 minutter til at brainstorme på hvilke fester, man kan holde.  Festerne præsenteres af parrene.  Herefter udvælger læreren 2-4 fester, som eleverne skal arbejde med. Eleverne er nu i grupper på 4.  Dernæst sidder de i deres respektive festgrupper og brainstormer på hvordan det skal arrangeres.  Hvad skal der indkøbes mv. |
|  | Während | Eleverne skal arrangere en fest. De skal i grupper ”handle” til deres fest. (Læreren har lavet ”fest-skitserne”(fødselsdagsfest, halloweenfest, etc. på forhånd.) Eleverne skal ud fra forskellige brochurer og reklamer finde de billigste og bedste varer. De skal arrangere det hele, regne den samlede pris ud og præsentere deres fest for klassen (produkter, priser og lege). De får nogle ord og sætninger fra læreren, som de kan bruge i deres præsentationer. | Skitsen kan se ud, som følger:  Welches Party?  Wann ist die Party?  Wer kommt?  Um wieviel Uhr ist die Party?  Was wollen wir einkaufen?  Når eleverne har udfyldt ovenstående, skal de handle  Eksempelvis på følgende sider:  <https://www.edeka24.de/>  <http://www.lebensmittel.de/?&redir=1>  de skal huske at anføre priserne |
|  | Nach | Eleverne skal samle alle deres oplysninger på en fælles planche/eller en anden form for præsentationsform.  Eleverne skal i deres grupper, stille 5 spørgsmål til de andre om deres emne/oplæg. De skal til hvert spørgsmål lave 4 svarmuligheder. | Eleverne skal fremlægge om deres præsentation på klassen.  Læreren samler elevernes spørgsmål og svarmuligheder. Læreren laver herefter en Kahoot. Kahooten skal ses som en samlet evaluering på klassen |